# Službeni list C 144A/2019

| | ISSN 1977-1088 |
| --- | --- |
| Službeni list
  Europske unije | C 144A |
| | |
| Hrvatsko izdanje | Informacije i objave | Godište 62.25. travnja 2019. |

ISSN 1977-1088

Službeni list

Europske unije

C 144A

Hrvatsko izdanje

Informacije i objave

Godište 62.25. travnja 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europski gospodarski i socijalni odbor |
| 2019/C 144 A/01 | Oglas za slobodno radno mjesto br. 20/19 za jedno radno mjesto direktora (M/Ž) u Upravi E – Ljudski resursi i financije (Objava u skladu s člankom 29. stavcima 1. i 2. Pravilnika o osoblju) | 1 |

Sadržaj

Stranica

V.   Objave

ADMINISTRATIVNI POSTUPCI

Europski gospodarski i socijalni odbor

2019/C 144 A/01

Oglas za slobodno radno mjesto br. 20/19 za jedno radno mjesto direktora (M/Ž) u Upravi E – Ljudski resursi i financije (Objava u skladu s člankom 29. stavcima 1. i 2. Pravilnika o osoblju)

(Objava u skladu s člankom 29. stavcima 1. i 2. Pravilnika o osoblju)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europski gospodarski i socijalni odbor

| 25.4.2019 | HR | Službeni list Europske unije | CA 144/1 |
| --- | --- | --- | --- |

25.4.2019

HR

Službeni list Europske unije

CA 144/1

---

Oglas za slobodno radno mjesto br. 20/19

za jedno radno mjesto direktora (M/Ž) u Upravi E – Ljudski resursi i financije

(Objava u skladu s člankom 29. stavcima 1. i 2. Pravilnika o osoblju)

(2019/C 144 A/01)

Rok za podnošenje prijava: 24. svibnja 2019. u podne (po briselskom vremenu)

1.   Radno mjesto: AD 14

2.   Dužnosti:

Osoba zaposlena na tom radnom mjestu (1) izravno odgovara glavnom tajniku i rukovodi Upravom za ljudske resurse i financije (Uprava E) Europskog gospodarskog i socijalnog odbora (EGSO), koja zapošljava oko 90 članova osoblja i raspolaže godišnjim proračunom od oko 130 milijuna eura. Odgovorna je za strateški razvoj Uprave E, a u tome joj pomaže zamjenik direktora, koji je odgovoran za nadzor i koordinaciju aktivnosti u području financija, proračuna i računovodstva.

Njezine zadaće obuhvaćaju:

| — | organizaciju, koordinaciju i nadzor rada različitih odjela i sektora koji sačinjavaju Upravu za ljudske resurse i financije te upravljanje tim odjelima i sektorima, |
| --- | --- |

—

organizaciju, koordinaciju i nadzor rada različitih odjela i sektora koji sačinjavaju Upravu za ljudske resurse i financije te upravljanje tim odjelima i sektorima,

| — | strateški razvoj i provedbu dinamične politike u području ljudskih resursa i financija u cilju osiguravanja odgovarajućih sredstava za članove i uprave EGSO-a, |
| --- | --- |

—

strateški razvoj i provedbu dinamične politike u području ljudskih resursa i financija u cilju osiguravanja odgovarajućih sredstava za članove i uprave EGSO-a,

| — | nadziranje upravljanja financijskim i ljudskim resursima institucije te odgovarajućeg regulatornog okvira, |
| --- | --- |

—

nadziranje upravljanja financijskim i ljudskim resursima institucije te odgovarajućeg regulatornog okvira,

| — | sudjelovanje u radu međuinstitucijskih odbora, odbora unutar institucije i radnih skupina članova povezanih s aktivnostima Uprave te nadzor tog rada, |
| --- | --- |

—

sudjelovanje u radu međuinstitucijskih odbora, odbora unutar institucije i radnih skupina članova povezanih s aktivnostima Uprave te nadzor tog rada,

| — | vođenje pregovora s raznim predstavnicima osoblja, |
| --- | --- |

—

vođenje pregovora s raznim predstavnicima osoblja,

| — | pomaganje tijelu za imenovanje u izradi organizacijskog plana Tajništva, |
| --- | --- |

—

pomaganje tijelu za imenovanje u izradi organizacijskog plana Tajništva,

| — | nastupanje u svojstvu tijela za imenovanje u pitanjima koja mu, u skladu s Poslovnikom, delegira glavni tajnik EGSO-a, |
| --- | --- |

—

nastupanje u svojstvu tijela za imenovanje u pitanjima koja mu, u skladu s Poslovnikom, delegira glavni tajnik EGSO-a,

| — | upravljanje financijskim resursima Uprave (izvršavanje ovlasti dužnosnika za ovjeravanje na osnovi daljnjeg delegiranja od strane dužnosnika za ovjeravanje na osnovi delegiranja), |
| --- | --- |

—

upravljanje financijskim resursima Uprave (izvršavanje ovlasti dužnosnika za ovjeravanje na osnovi daljnjeg delegiranja od strane dužnosnika za ovjeravanje na osnovi delegiranja),

| — | sudjelovanje na sastancima upravnog odbora Tajništva EGSO-a te, u sklopu toga, u izradi i ažuriranju plana upravljanja i provedbi odluka, |
| --- | --- |

—

sudjelovanje na sastancima upravnog odbora Tajništva EGSO-a te, u sklopu toga, u izradi i ažuriranju plana upravljanja i provedbi odluka,

| — | sudjelovanje na sastancima Predsjedništva EGSO-a, |
| --- | --- |

—

sudjelovanje na sastancima Predsjedništva EGSO-a,

| — | praćenje provedbe Sporazuma o suradnji s Europskim odborom regija (OR) u okviru svojih nadležnosti i sudjelovanje u Odboru za suradnju, koji nadzire i koordinira aktivnosti zajedničkih službi EGSO-a i OR-a. |
| --- | --- |

—

praćenje provedbe Sporazuma o suradnji s Europskim odborom regija (OR) u okviru svojih nadležnosti i sudjelovanje u Odboru za suradnju, koji nadzire i koordinira aktivnosti zajedničkih službi EGSO-a i OR-a.

O nama:

Europski gospodarski i socijalni odbor (EGSO) savjetodavno je tijelo Europske unije osnovano 1958. godine. Trenutno se sastoji od 350 članova koji predstavljaju tri skupine: Skupinu poslodavaca, Skupinu radnika i Skupinu „Raznolikost Europe”. Odbor je glas organiziranog civilnog društva Europe i organizacijama civilnog društva iz država članica omogućava da iznesu svoja stajališta na europskoj razini, čime doprinosi jačanju demokratske legitimnosti i djelotvornosti Europske unije.

Uprava E obvezala se da će misiji Odbora doprinijeti osiguravanjem kvalificirane radne snage i pružanjem kompetentnih financijskih usluga članovima i osoblju. Njezin je cilj nastaviti razvijati moderno i uključivo radno okruženje promicanjem raznolikosti i poštovanja na radnom mjestu, olakšavanjem uspostave ravnoteže između profesionalnog i privatnog života te isticanjem važnosti učenja i razvoja. Zadaća joj je kontinuirano poboljšavati postupke u cilju postizanja veće učinkovitosti i održavanja kulture pružanja usluga. Obvezala se osiguravati usklađenost s primjenjivim regulatornim okvirom (odnosno Pravilnikom o osoblju i Financijskom uredbom).

Uprava se trenutno sastoji od sljedećih odjela i sektora: Planiranje i obuka ljudskih resursa; Zapošljavanje i plaće; Radni uvjeti, prava i obveze te mirovinska prava; Administrativna komunikacija i dokumentacija; Proračun; Usluge za članove; Financije, financijska provjera i javna nabava; Računovodstvo.

Dodatne informacije potražite na internetskoj stranici EGSO-a: http://www.eesc.europa.eu.

Što nudimo:

| — | prijateljsko i dinamično poslovno okruženje u kojem se izuzetno cijene djelotvorno upravljanje, izrazita samoinicijativnost, timski duh i fleksibilnost, |
| --- | --- |

—

prijateljsko i dinamično poslovno okruženje u kojem se izuzetno cijene djelotvorno upravljanje, izrazita samoinicijativnost, timski duh i fleksibilnost,

| — | moderan pristup ljudskim resursima koji prednost daje fleksibilnim radnim uvjetima radi osiguranja bolje ravnoteže između poslovnog i privatnog života. |
| --- | --- |

—

moderan pristup ljudskim resursima koji prednost daje fleksibilnim radnim uvjetima radi osiguranja bolje ravnoteže između poslovnog i privatnog života.

3.   Tko se može prijaviti:

Na dan roka za podnošenje prijava, kandidati moraju ispunjavati sljedeće uvjete:

(a)   Opći uvjeti

| — | biti državljani (2) jedne od država članica Europske unije (EU) i uživati puna građanska prava (3), |
| --- | --- |

—

biti državljani (2) jedne od država članica Europske unije (EU) i uživati puna građanska prava (3),

| — | ispunjavati sve zakonske obveze u pogledu vojne službe, |
| --- | --- |

—

ispunjavati sve zakonske obveze u pogledu vojne službe,

| — | predočiti odgovarajuće pisane preporuke kojima se dokazuje podobnost za obavljanje predviđenih dužnosti. Upozoravamo kandidate na ograničenja nametnuta Pravilnikom o osoblju za dužnosnike EU-a u pogledu vanjskih aktivnosti, funkcije na koju su izabrani i sukoba interesa (članci 11., 11.a, 12.b, 13. i 15. Pravilnika o osoblju), |
| --- | --- |

—

predočiti odgovarajuće pisane preporuke kojima se dokazuje podobnost za obavljanje predviđenih dužnosti. Upozoravamo kandidate na ograničenja nametnuta Pravilnikom o osoblju za dužnosnike EU-a u pogledu vanjskih aktivnosti, funkcije na koju su izabrani i sukoba interesa (članci 11., 11.a, 12.b, 13. i 15. Pravilnika o osoblju),

| — | biti fizički sposobni obavljati predviđene dužnosti (4), |
| --- | --- |

—

biti fizički sposobni obavljati predviđene dužnosti (4),

| — | ne prelaziti dob za umirovljenje koja za dužnosnike EU-a počinje od kraja mjeseca u kojem napune 66 godina. |
| --- | --- |

—

ne prelaziti dob za umirovljenje koja za dužnosnike EU-a počinje od kraja mjeseca u kojem napune 66 godina.

(b)   Posebni uvjeti

| i. | Potrebne kvalifikacije i vještine

  Kandidati moraju imati razinu obrazovanja koja odgovara završenom sveučilišnom studiju potvrđenom diplomom (5) koja je službeno priznata u jednoj od država članica Europske unije u području koje je bitno za dužnosti opisane u točki 2.:






  — | u trajanju od najmanje četiri godine, kada sveučilišno obrazovanje uobičajeno traje četiri ili više godina,
  ili |
| --- | --- | --- |

i.

Kandidati moraju imati razinu obrazovanja koja odgovara završenom sveučilišnom studiju potvrđenom diplomom (5) koja je službeno priznata u jednoj od država članica Europske unije u području koje je bitno za dužnosti opisane u točki 2.:

—

u trajanju od najmanje četiri godine, kada sveučilišno obrazovanje uobičajeno traje četiri ili više godina,

ili

| — | u trajanju od najmanje tri godine, nakon kojih je uslijedilo jednogodišnje stručno iskustvo u području bitnom za opis radnog mjesta, kada sveučilišno obrazovanje uobičajeno traje tri ili više godina. Ta se jedna godina iskustva ne uzima u obzir pri procjeni stručnog iskustva utvrđenog u točki 3. podtočki (b) podtočki ii. |
| --- | --- |

—

u trajanju od najmanje tri godine, nakon kojih je uslijedilo jednogodišnje stručno iskustvo u području bitnom za opis radnog mjesta, kada sveučilišno obrazovanje uobičajeno traje tri ili više godina. Ta se jedna godina iskustva ne uzima u obzir pri procjeni stručnog iskustva utvrđenog u točki 3. podtočki (b) podtočki ii.

| ii. | Potrebno stručno iskustvo

  Uz kvalifikacije utvrđene u točki 3. podtočki (b) podtočki i., kandidati moraju imati stručno iskustvo od najmanje 15 godina koje je bitno za opis radnog mjesta, uključujući najmanje pet godina na rukovodećem položaju. |
| --- | --- |

ii.

Uz kvalifikacije utvrđene u točki 3. podtočki (b) podtočki i., kandidati moraju imati stručno iskustvo od najmanje 15 godina koje je bitno za opis radnog mjesta, uključujući najmanje pet godina na rukovodećem položaju.

| iii. | Znanje jezika

  Kandidati moraju temeljito poznavati jedan od službenih jezika Europske unije (EU) i zadovoljavajuće poznavati još jedan službeni jezik Europske unije. Iz operativnih razloga traži se vrlo dobro poznavanje (najmanje razina B2 Zajedničkog europskog referentnog okvira za jezike) usmenog i pismenog engleskog i francuskog jezika.
  Jezični zahtjevi u ovom natječaju utvrđeni su interesom službe jer se od direktora očekuje da smjesta počne djelovati i djelotvorno komunicirati u svom svakodnevnom radu. U skladu s dugogodišnjom praksom, za internu komunikaciju u EGSO-u koriste se uglavnom engleski i francuski jezik, a to su ujedno i jezici koji su najčešće potrebni za komunikaciju s vanjskim dionicima. |
| --- | --- |

iii.

Kandidati moraju temeljito poznavati jedan od službenih jezika Europske unije (EU) i zadovoljavajuće poznavati još jedan službeni jezik Europske unije. Iz operativnih razloga traži se vrlo dobro poznavanje (najmanje razina B2 Zajedničkog europskog referentnog okvira za jezike) usmenog i pismenog engleskog i francuskog jezika.

Jezični zahtjevi u ovom natječaju utvrđeni su interesom službe jer se od direktora očekuje da smjesta počne djelovati i djelotvorno komunicirati u svom svakodnevnom radu. U skladu s dugogodišnjom praksom, za internu komunikaciju u EGSO-u koriste se uglavnom engleski i francuski jezik, a to su ujedno i jezici koji su najčešće potrebni za komunikaciju s vanjskim dionicima.

4.   Kriteriji za odabir:

Ako su kriteriji prihvatljivosti iz točke 3. (Tko se može prijaviti) podtočaka (a) i (b) ispunjeni, prijave kandidata, uključujući životopise i motivacijska pisma, ocjenjuju se na temelju sljedećih kriterija za odabir:

| — | dobrog poznavanja raznih područja djelovanja i aktivnosti institucija Europske unije, a posebice EGSO-a, |
| --- | --- |

—

dobrog poznavanja raznih područja djelovanja i aktivnosti institucija Europske unije, a posebice EGSO-a,

| — | dobrog poznavanja Pravilnika o osoblju i odgovarajućeg iskustva u upravljanju ljudskim resursima, |
| --- | --- |

—

dobrog poznavanja Pravilnika o osoblju i odgovarajućeg iskustva u upravljanju ljudskim resursima,

| — | dobrog poznavanja proračunskog ciklusa EU-a te financijskih i proračunskih pravila, uključujući postupke nabave, |
| --- | --- |

—

dobrog poznavanja proračunskog ciklusa EU-a te financijskih i proračunskih pravila, uključujući postupke nabave,

| — | opsežnog iskustva u upravljanju velikim timovima i proračunima te upravljanju procesima promjena, |
| --- | --- |

—

opsežnog iskustva u upravljanju velikim timovima i proračunima te upravljanju procesima promjena,

| — | sposobnosti razvijanja i provođenja inovativnih strategija, definiranja budućih ciljeva Uprave te izlaganja rezultata koje treba postići i izvještavanja o njima, |
| --- | --- |

—

sposobnosti razvijanja i provođenja inovativnih strategija, definiranja budućih ciljeva Uprave te izlaganja rezultata koje treba postići i izvještavanja o njima,

| — | jakih analitičkih vještina, vještina umrežavanja i pregovaranja na visokoj razini te sposobnosti postizanja sinergija s drugim europskim institucijama i zastupanja interesa EGSO-a na međuinstitucijskoj razini, |
| --- | --- |

—

jakih analitičkih vještina, vještina umrežavanja i pregovaranja na visokoj razini te sposobnosti postizanja sinergija s drugim europskim institucijama i zastupanja interesa EGSO-a na međuinstitucijskoj razini,

| — | izvrsnih komunikacijskih vještina (pismenih i usmenih) za laku i djelotvornu komunikaciju s članovima, osobljem i drugim dionicima, kako unutarnjim tako i vanjskim, |
| --- | --- |

—

izvrsnih komunikacijskih vještina (pismenih i usmenih) za laku i djelotvornu komunikaciju s članovima, osobljem i drugim dionicima, kako unutarnjim tako i vanjskim,

| — | sposobnosti rješavanja osjetljivih pitanja, dobrih diplomatskih vještina i otpornosti, |
| --- | --- |

—

sposobnosti rješavanja osjetljivih pitanja, dobrih diplomatskih vještina i otpornosti,

| — | uzornog integriteta, diskrecije i poštovanja etike. |
| --- | --- |

—

uzornog integriteta, diskrecije i poštovanja etike.

5.   Postupak odabira:

5.1.   Prihvatljivost za postupak odabira

Sastavlja se popis kandidata koji su podnijeli potpunu prijavu do roka za podnošenje prijave i koji ispunjavaju opće uvjete utvrđene u točki 3. podtočki (a). Popis se, zajedno s prijavama, prosljeđuje predsjedniku povjerenstva za odabir.

Povjerenstvo za odabir ispituje prijave i sastavlja popis kandidata koji ispunjavaju posebne uvjete utvrđene u točki 3. podtočki (b). Svoju odluku temelji isključivo na informacijama pruženima u obrascu za prijavu i potkrijepljenima priloženim popratnim dokumentima.

Kandidati čije prijave ne ispunjavaju uvjete navedene u točki 3. podtočkama (a) i (b) smatraju se neprihvatljivima. O tome ih se obavještava.

5.2.   Ocjenjivanje kvalifikacija

Na temelju unaprijed utvrđenih kriterija, povjerenstvo za odabir ocjenjuje kvalifikacije kandidata koji ispunjavaju kriterije i sastavlja popis kandidata čiji profil ponajviše odgovara opisu dužnosti iz točke 2. U tu svrhu, povjerenstvo za odabir prvo svakom kriteriju za odabir dodjeljuje bodovnu težinu koja odgovara njegovoj relativnoj važnosti. Ti se bodovi zbrajaju kako bi se utvrdili kandidati čiji profili najbolje odgovaraju dužnostima koje će biti potrebno obavljati.

Povjerenstvo za odabir svoju odluku temelji na informacijama koje je kandidat pružio u obrascu za prijavu (kvalifikacije i stručno iskustvo), životopisu i motivacijskom pismu.

Povjerenstvo za odabir može ograničiti broj kandidata koji ulaze u uži izbor i sljedeći krug postupka na one kandidate koji ocjenjivanjem kvalifikacija dobiju ukupno najveći broj bodova.

Kandidati koji ne uđu u uži izbor o tome se obavještavaju.

5.3.   Intervju

Kandidati koji su bili uspješni u prvom krugu pozivaju se na razgovor radi ocjenjivanja i usporedbe na temelju kvalifikacija, stručnog iskustva, sposobnosti i znanja, kako je prethodno navedeno.

Razgovor se odvija na engleskom i francuskom jeziku.

Očekuje se da će se razgovori održati u lipnju/srpnju 2019. u prostorijama EGSO-a u Bruxellesu (6).

Najviše šestoro kandidata za koje se nakon razgovora zaključi da u najvećoj mjeri zadovoljavaju uvjete radnog mjesta poziva se u centar za procjenu kandidata. Oni se pravodobno obavještavaju o programu i metodologiji centra i mogu navesti željeni jezik (engleski ili francuski). Cilj te procjene jest vrednovanje upravljačkih vještina kandidata (upravljanje zadacima, ljudima, informacijama te osobnim i međuljudskim odnosima). Rezultati procjene nisu obvezujući, već su namijenjeni tome da povjerenstvu za odabir pruže dodatne informacije za potrebe postupka odabira.

5.4.   Konačan popis kandidata koji su ušli u uži izbor

U završnoj fazi postupka, povjerenstvo za odabir sastavlja popis kandidata koji su ušli u uži izbor i prosljeđuje ga Predsjedništvu EGSO-a, koje nastupa u svojstvu tijela za imenovanje i donosi konačnu odluku.

6.   Sažetak uvjeta zapošljavanja:

Tijelo za imenovanje odlučilo je otvoriti natječaj za radno mjesto direktora za ljudske resurse i financije u skladu s člankom 29. stavkom 2. Pravilnika o osoblju Europske unije. Zaposlenje po potrebi podliježe probnom razdoblju od devet mjeseci

Radi neovisnosti odabrani kandidat mora biti razriješen svih prethodnih funkcija, najkasnije na dan na koji počinje raditi na radnom mjestu.

Dodatne informacije o radnim uvjetima potražite u Pravilniku o osoblju Europske unije:

https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF.

Mjesto rada je u Bruxellesu.

7.   Prijave:

Kandidati za ovo radno mjesto moraju popuniti mrežni obrazac za prijavu (http://cdweb.eesc.europa.eu/cn/ae77k/dirE-EESC) i priložiti mu sljedeće dokumente na engleskom ili francuskom jeziku:

| — | motivacijsko pismo, |
| --- | --- |

—

motivacijsko pismo,

| — | životopis na temelju obrasca Europass (7), |
| --- | --- |

—

životopis na temelju obrasca Europass (7),

| — | preslike (8) osobne iskaznice ili putovnice, |
| --- | --- |

—

preslike (8) osobne iskaznice ili putovnice,

| — | preslike sveučilišnih ili poslijediplomskih diploma i svjedodžbi, |
| --- | --- |

—

preslike sveučilišnih ili poslijediplomskih diploma i svjedodžbi,

| — | preslike potvrda o zapošljavanju na kojima su jasno navedene priroda i trajanje odgovarajućih djelatnosti, |
| --- | --- |

—

preslike potvrda o zapošljavanju na kojima su jasno navedene priroda i trajanje odgovarajućih djelatnosti,

| — | ako nije jasno naznačeno na sveučilišnim diplomama, dokaz o poznavanju jezika u obliku potvrde ili, ako to nije moguće, detaljnog objašnjenja na koji je način to znanje stečeno, |
| --- | --- |

—

ako nije jasno naznačeno na sveučilišnim diplomama, dokaz o poznavanju jezika u obliku potvrde ili, ako to nije moguće, detaljnog objašnjenja na koji je način to znanje stečeno,

| — | za dužnosnike EU-a, službeni dokument kojim se potvrđuje napredak u karijeri i trenutačni platni razred. |
| --- | --- |

—

za dužnosnike EU-a, službeni dokument kojim se potvrđuje napredak u karijeri i trenutačni platni razred.

Nepotpune prijave smatraju se nevaljanima i ne razmatraju se.

Uspješni kandidat kasnije dostavlja originale svih traženih dokumenata.

Preslikama popratnih dokumenata na jezicima koji nisu engleski ili francuski prilaže se sažetak na jednom od tih dvaju jezika.

Rok za podnošenje prijava je 24. svibnja 2019. u podne (po briselskom vremenu). EGSO ne uzima u obzir zahtjeve zaprimljene nakon tog roka. Kandidatima preporučujemo da s podnošenjem prijave ne čekaju do posljednjeg dana jer bi uslijed povećanog broja korisnika na internetu ili problema s internetskom vezom moglo doći do poteškoća pri podnošenju prijave. EGSO ne može biti odgovoran za kašnjenja do kojih dođe uslijed takvih teškoća.

Kandidati s invaliditetom ili posebnim potrebama koje bi im mogle uzrokovati poteškoće tijekom postupka mogu navesti tu činjenicu u obrascu za prijavu i dostaviti sve odgovarajuće informacije kako bi uprava mogla poduzeti odgovarajuće mjere gdje je to moguće. Kandidate se prema potrebi poziva da uz obrazac za prijavu prilože odvojeni list s pojedinostima o bilo kakvim aranžmanima za koje smatraju da su im nužni kao pomoć.

8.   Napomene:

Ako se u bilo kojoj fazi postupka utvrdi da popratni dokumenti ne potkrepljuju informacije sadržane u prijavi kandidata ili da kandidat ne ispunjava sve uvjete određene ovim oglasom, njegova se prijava proglašava ništavnom.

Kandidati ni u kojem slučaju ne smiju pokušati stupiti u kontakt, bilo izravno ili neizravno, s članovima povjerenstva za odabir. Tijelo za imenovanje zadržava pravo na isključenje kandidata koji to pokušaju.

Tijelo za imenovanje prvo razmatra mogućnosti popunjavanja slobodnog radnog mjesta unutarnjim premještajem, unapređenjem ili međuinstitucijskim premještajem.

Radno mjesto popunjava se ovisno o raspoloživosti proračunskih sredstava.

EGSO podržava raznolikost i snažno se zalaže za uravnoteženu rodnu zastupljenost te uravnoteženu zastupljenost državljana svih država članica i svih službenih jezika Europske unije, a primjenjuje i politiku jednakih mogućnosti koja isključuje svaki oblik diskriminacije na temelju roda, invaliditeta, rase, političkih ili vjerskih stajališta ili spolne orijentacije. U skladu s tim načelima i odredbama Pravilnika o osoblju, osobito se potiču prijave iz najmanje zastupljenih rodova i državljanstava.

EGSO se aktivno zalaže za zaštitu okoliša i proaktivno djeluje u tom području.

U skladu s Uredbom (EU) br. 2018/1725 Europskog parlamenta i Vijeća (9) primatelj obrađuje osobne podatke samo za potrebe za koje su ti podaci preneseni.

9.   Zahtjevi za preispitivanje odluke – žalbe

Ne dovodeći u pitanje svoje pravo na podnošenje žalbe u skladu s člankom 90. stavkom 2. ili žalbe pred Općim sudom na temelju članka 91. Pravilnika o osoblju, kandidati mogu zatražiti interno preispitivanje svih odluka koje donese povjerenstvo za odabir, a koje neposredno utječu na njihov status u postupku odabira, temeljem nepoštivanja pravila o postupku odabira utvrđenih ovim oglasom za slobodno radno mjesto. Zahtjev se podnosi elektroničkom poštom (selection2019-dirE@eesc.europa.eu) u roku od deset kalendarskih dana od datuma kad je kandidat elektroničkom poštom obaviješten o odluci. U zahtjevu se navode odluka i razlozi na kojima se zahtjev temelji.

Nakon što povjerenstvo za odabir donese odluku, kandidatu se pravodobno šalje obrazloženi odgovor.

---

(1)  Svako spominjanje osobe muškog spola u ovom oglasu odnosi se i na osobe ženskog spola.

(2)  Kako je navedeno u članku 28. točki (a) Pravilnika o osoblju.

(3)  Prije imenovanja, uspješni kandidat mora predočiti policijsko uvjerenje o nekažnjavanju.

(4)  Prije imenovanja uspješni kandidat obavlja pregled u jednom od zdravstvenih centara EU-a kako bi se potvrdilo da ispunjava uvjete iz članka 28. točke (e) Pravilnika o osoblju.

(5)  U obzir se uzimaju samo diplome i svjedodžbe stečene u državama članicama EU-a ili one za koje su vlasti u određenoj državi članici izdale potvrdu o istovrijednosti.

(6)  Razgovori s kandidatima koji u to vrijeme nisu u Bruxellesu mogu se održati putem videokonferencije/Skypea. Ostalim kandidatima EGSO nadoknađuje putne troškove i dodjeljuje dnevnicu.

(7)  http://europass.cedefop.europa.eu/hr/documents/curriculum-vitae/templates-instructions.

(8)  Preslike se mogu dostaviti na izvornom jeziku. Internetski obrazac za prijavu ispunjava se na engleskom ili francuskom jeziku.

(9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---